BAGUIO CITY - Nagbalin a negatibo iti naisayangkat a paraffin test kadagiti walo nga indibidual tapnu maduktalan ti posible a suspek iti ipupusay ti maysa nga onse anyos sadiay Tayum, Abra gapu iti stray bullet.
Sigun kenni Insp. Grace Maron, pannakangiwat ti Abra PNP, idi laeng kalman a naawatda ti resulta ti naisayangkat a paraffin test ken resulta ti ballistic examination.
Maipalagip a karaman kadagitoy ti ama ti biktima a ni Jercy Buenafe ken dagiti pito a kaarubada.
Gapu iti daytoy, kinuna ni Insp. Maron a ti laengen ur-urayenda ket ti pannakaisayangkat ti lie detector test kadagiti uppat pay a kaaruba ti biktima.
Maipalagip nga uray ti bise mayor ti Tayum, Abra ket insukona ti paltogna iti pulisya para iti ballistic examination tapno tumulong iti imbestigasyon ti pulisya.
Maipalagip a maibasar iti imbestigasyon ti pulisya ket bala ti cal. 45 a pistol ti timmama iti ulo ti biktima a nangitunda iti ipupusay daytoy.
ilo_Latn ilo_Latn ilo_Latn ilo_Latn ilo_Latn ilo_Latn